**Evangélikus Középiskolai Kollégium**

OM: 039165

****

**Önértékelési Szabályzat**

Készítette: Kecskemétiné Szilvási Zsuzsanna

BUDAPEST 2019. augusztus

**TARTALOMJEGYZÉK**

[1 Bevezetés 3](#_Toc474842450)

[2 Az önértéklés alapjai 3](#_Toc474842451)

[2.1. Jogszabályok: 3](#_Toc474842452)

[2.2. Útmutatók 3](#_Toc474842453)

[3 Az önértékelés célja, elvárás rendszere 3](#_Toc474842454)

[4 Az önértékelési csoport, feladata 4](#_Toc474842455)

[5 Az önértékelés folyamata 4](#_Toc474842456)

[6 Az önértékelés tervezése 4](#_Toc474842457)

[7 Az önértékelés ütemezése 7](#_Toc474842458)

[7.1. Pedagógusértékelés - ötévenként 7](#_Toc474842459)

[7.2. Vezetők – megbízás második és negyedik évében 7](#_Toc474842460)

[7.3. Intézményi – 5 évenként 7](#_Toc474842461)

[8 Az összegző értékelések 8](#_Toc474842462)

[9 Dokumentumok tárolása 8](#_Toc474842463)

[10 Nyilvánosság, hozzáférhetőség 8](#_Toc474842464)

[11 Mellékletek 8](#_Toc474842465)

## Bevezetés

A 2011. évi CXC. törvény a nemzeti köznevelésről egységes, fenntartótól független külső értékelési rendszer működtetését írja elő. Ennek a törvényi előírásnak megfelelve készítjük el szabályzatunkat.

## Az önértéklés alapjai

## Jogszabályok:

* 2011. évi CXC. törvény a nemzeti köznevelésről (64-65. § és a 86-7. §)
* 20/2012 (VIII. 31.) EMMI rendelet a nevelési-oktatási intézmények működéséről és a köznevelési intézmények névhasználatáról (145-156. §)
* 326/2013. (VIII. 30.) Korm. rendelet a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról (I. és II. fejezet)

## Útmutatók

* Országos Tanfelügyelet – kézikönyv a kollégiumok számára
* Útmutató a pedagógusok minősítési rendszeréhez (második, javított változat)
* Önértékelési kézikönyv kollégiumok számára (harmadik javított kiadás)

## Az önértékelés célja, elvárás rendszere

Az Evangélikus Középiskolai Kollégium minőségi teljesítményt nyújtó, egyházi kollégium kíván lenni. Nevelőtestületünk a szakmai kiválóságra és a személyiségfejlesztésre törekszik. Munkatársainkkal együtt, odafigyelő, serkentő környezetet kívánunk megteremteni, amelyben a tanári és tanulói együttműködésen keresztül segítjük a diákokat képességeik kibontakoztatásában.

Feladatunk elsősorban az, hogy a hozzánk érkező diákok számára egyenlő esélyeket biztosítsunk a tanuláshoz. Tevékenységünket áthatja a keresztyén lelkület, mellyel törekszünk a tanulók hitbeli és személyiségbeli fejlődésének biztosítására; arra, hogy a felnövekvő nemzedék egyházáért, hazájáért, nemzetéért - szűkebb értelemben otthonáért- felelősséget érző felnőtt legyen.

Céljaink:

* hogy diákjainkat megtanítsuk a szabadidő hasznos eltöltésére, melyet sokirányú és jól képzett nevelőtestület garantál, akik a teamekben való munkálkodást nemcsak gyakorolják, de tanítják is.
* az azonosított partnereinkkel – szülők, diákok, iskolák, egyházak – folyamatos és eredményes kapcsolattartás
* intézményünk maximális létszámmal működjön, ezzel biztosítva a folyamatos működést.
* A keresztény világnézeti elkötelezettségű nevelés megvalósítását, a hitet erősítő szokásrend kialakítását
* A hatékony tanulás, az önművelés képességének a kialakítását.
* Tanulóink szocializációjának hatékony segítését
* Az odafigyelő, serkentő környezet megteremtését

Az intézmény működését és az oktató-nevelő munkát biztosító folyamatainkat a megbízhatóság és az áttekinthetőség jegyében, a törvényes és hatékony működés érdekében szervezzük. Szervezeti kultúránkkal és a folyamatos fejlesztéssel kívánjuk biztosítani azt, hogy megfelelően tudjunk reagálni a változó körülményekre..

## Az önértékelési csoport, feladata

Az önértékelésben minden pedagógus részt vesz, a folyamatokat az Önértékelési Csoport irányítja. A csoport létszáma 4 fő, akik az 1. sz. mellékletben található szervezeti diagram mentén végzik feladatukat, tagjait az igazgató jelöli ki.

A munkacsoport vezetőjét az igazgató bízza meg.

A csoport feladata, hogy közreműködik

* az intézményi elvárás-rendszer meghatározásában;
* az adatgyűjtéshez szükséges kérdések, interjúk összeállításában;
* az éves terv és az ötéves program elkészítésében;
* az aktuálisan érintett kollégák tájékoztatásában;
* az értékelésbe bevont kollégák felkészítésében, feladatmegosztásában;
* az OH informatikai támogató felületének kezelésében.


## Az önértékelés folyamata


1. Tantestület tájékoztatása
2. Szabályzat elfogadása, pontosítása
3. Intézményi elvárás-rendszer meghatározása
   * Intézményi dokumentumok felülvizsgálata – rövid, egyszerű célok és feladatok, mérhető teljesítmények és elvárások megfogalmazása
   * Az értékelendő területek megismerése, testre szabása (pedagógus, vezető és intézmény szintjén)
4. Öt évre szóló önértékelési program készítése
5. Éves önértékelési terv készítése
6. Szintenként az önértékeléshez szükséges adatgyűjtés
7. Szintenként az önértékelés elvégzése
8. Az összegző értékelések elkészítése

## Az önértékelés tervezése

Az önértékelés 3 szinten zajlik: pedagógus, intézményvezető, intézmény.

Mindhárom szinten a külső tanfelügyeleti ellenőrzéssel összhangban történik, így az értékelési területek és szempontok megegyeznek. Az értékelés alapját a pedagógusminősítés területeivel megegyező területekhez, a pedagóguskompetenciákhoz kapcsolódó általános elvárások, a pedagógusok minősítésének alapját képező indikátorok alkotják. Az alábbi táblázatban foglaljuk össze a szintekhez tartozó területeket és a módszereket.





## Az önértékelés ütemezése

## Pedagógusértékelés - ötévenként

* Évente a tantestület eldönti, ki kerüljön bele az éves önértékelési tervbe az alábbi szempontok figyelembe vételével:
  + minősítésre jelentkezők;
  + gyakornokok;
  + a keret arányos feltöltése.
* Minden év június 30-ig a tantestülettel ismertetni kell az önértékelésben részt vevőket, valamint azok névsorát, akik közreműködnek az értékelés során.
* Minden pedagógus értékelésében 3 fő vesz részt, de egy pedagógus évente maximum 3 fő értékelésébe vonható be:
* Az értékelt pedagógus javaslatot tehet az értékelésében részt vevőkre, amit lehetőség szerint a beosztásnál figyelembe veszünk.
* Az értékelést végzők határidőre elkészítik a maguk területén az összegző értékelést.
* Az értékelt pedagógus határidőre elkészíti a saját önértékelését és két évre szóló önfejlesztési tervét
* Az önértékelési csoport a tanévzáró értekezleten beszámol az összegző értékelésről

## Vezetők – megbízás második és negyedik évében

* Igazgató értékelése ugyanabban az évben a munkacsoport két tagjának bevonásával.
* Az értékelők határidőre elkészítik az összegző értékelést
* A vezetők határidőre elkészítik a saját önértékelésüket és a két évre szóló önfejlesztési tervet
* A vezetők összegző értékelését a munkacsoport 06.30-ig készíti el
* Az igazgató az elkészült önértékelést, fejlesztési tervet és összegző értékelést legkésőbb a tanévnyitó értekezletig eljuttatja a fenntartóhoz.

## Intézményi – 5 évenként

* Az értékelésben a munkacsoport tagjai vesznek részt.
* Az intézményi éves önértékelési terv készítésének határideje: minden évben a tanévnyitó értekezlet.
* Az ötéves önértékelési program készítésének határideje: az 5. évet követő tanévnyitó értekezlet.
* Az önértékelési program módosítására a fenntartó, a vezető, a munkacsoport valamint a tantestület 20%-ának javaslatára kerülhet sor.

## Az összegző értékelések

A munkacsoport tagjai készítik el a pedagógusok, vezetők és intézményi önértékelések összegzését. Az összegző értékelésnél kiemelt figyelmet kell fordítani az erősségekre és a fejleszthető területekre.

Erősségek azok, amelyek 80% feletti, fejleszthető területek azok, amelyek 50% alatti értékelést kaptak. A fejleszthető területek közé kell sorolni azokat is, melyek szélsőséges értékeket kaptak (szórásuk nagy).

Az interjúknál az abban résztvevők összegzésképpen fogalmazzák meg az erősségeket és fejleszthető területeket.

## Dokumentumok tárolása

* Az önértékelés, szaktanácsadás, tanfelügyeleti és szakértői ellenőrzés dokumentumait a személyi anyag részeként elektronikusan tároljuk
  + az OH támogató felületén;
* Az intézményi értékelések dokumentumait iktatjuk és a titkárságon tároljuk. Az összegző értékelést, az éves önértékelési tervet és az ötéves önértékelési programot
  + Iktatva a titkárságon
  + kivonatát pedig a honlapon megjelenítjük.

## Nyilvánosság, hozzáférhetőség

* Az összegző értékelés egyéni hozzájáruló nyilatkozatok alapján részben vagy egészben nyilvánosságra hozható (honlapon megjeleníthető).
* Az értékelések az önértékelési csoport tagjai, valamint az intézményvezetés és a személyi anyagot kezelő munkatárs számára hozzáférhető kell legyen.
* Biztosítani kell a hozzáférést kérés esetén az alábbi külső személyek számára: szaktanácsadó, tanfelügyelő, szakértő, munkáltató, fenntartó.
* Kérés esetén az intézményvezető tájékoztatást nyújthat az értékelésben részt vevő felek részére az eredményről (az önfejlesztési tervben foglaltak értékelése érdekében).

## Mellékletek

1. sz. – Az önértékelési munkacsoport struktúrája

2. sz. – Kérdőívek – 8 db lásd önértékelési kézikönyv

3. sz. – Interjú készítéshez kérdések – 6 db lásd önértékelési kézikönyv

4. sz. – Munkacsoport feladata

5. sz. – 5 éves önértékelési terv

6. sz. – Éves önértékelési tervek

